
Narva Linnavalitsuse 29.01.2010.a korralduse nr 136-k

„Narva linna 2010.aasta eelarves ettenähtud 

kulude tegemise piiramine“  muutmine
1. Asjaolud ja menetluse käik

Arvestades Narva linna 2010.aasta eelarve täitmist tulude osas ja linna eelarvesse tulude laekumise prognoosi (sh füüsilise isiku tulumaksu laekumist ning rajatiste ja hoonete müügitulu) piirati Narva Linnavalitsuse 29.01.2010.a otsusega nr 136-k linnaeelarve kassalise teenindamise tagamiseks ning rahavoogude juhtimiseks linnaeelarves põhieelarve (eelarve 2010.a.) arvelt ettenähtud kulude tegemist. 

Narva Linnavolikogu on 17.06.2010 määrusega nr 22 muutnud Narva linna 2010.a eelarvet, k.a lisa 5. Vastavalt lisale 5 on Narva Linnavalitsuse Linnavara- ja Majandusametil põhieelarve arvelt ettenähtud vahendid munitsipaalobjektide remontideks summas 28 789,6 tuh.krooni. Neid töid teostatakse peale rajatiste ja hoonete müügitulude laekumist. 
2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 28.12.2009 määruse „Narva linna 2010.aasta eelarve kinnitamine“ nr 34 punkti 9 alusel on linnavalitsusel õigus piirata linnaeelarves ettenähtud kulude tegemist. 
Vastavalt 28.12.2009 määruse nr.34 punktile 12 Narva linna 2010.a eelarve lisas 5 loetletud munitsipaalobjektide remontide eest tasutakse peale rajatiste ja hoonete müügilt tulu laekumist.
3. Otsus

3.1 Muuta Narva Linnavalitsuse 29.01.2010.a korralduse nr 136-k punkt 3.1 ja sõnastada see järgmiselt „3.1. Piirata Narva Linnavalitsuse Linnavara- ja Majandusameti 2010.a eelarvet põhieelarve (eelarve 2010.a) arvelt kavandatud kulude tegemist summas 25 789,6 tuh.krooni.“

3.2 Piirata Narva linnapea reservfondi kasutamine summas 435,0 tuh.krooni mis on ette nähtud „Kodu Kauniks” üritusele.
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

Linnavara- ja  Majandusamet on saanud tulu linnavara müügist (Aleksandr Puškini 25a) summas 3 000 000 krooni. Vastavalt Linnavara- ja Majandusameti kirjale Rahandusamet teeb muudatused kulude tegemise piiramises lisa 5 vastavalt Narva Linnavalitsuse 29.01.2010 korralduse nr 136-k ja Narva Linnavalitsuse 29.06.2010 korraldusele nr 823-k.

Kavandatud on piiramine Narva linnapea reservfondi kasutamist summas 435,0 tuh.krooni mis on ette nähtud „Kodu Kauniks” üritusele.

